Bareen uhartea

Bareen uhartea (, Jazira Rashqūn, , Isla de los caracoles, ), Aljeriako kostaldean dagoen uhartetxo bat da, Rashgun herriaren aurrean.

Ez da inor bizi uhartean eta 2011etik aurrera bertako fauna Ramsarko hitzarmenak babesten du.

 Geografia 
250px|thumb|Bareen uhartea (I. Rachgoun) Rashgun hiriaren parean azaltzen duen mapa, 1889koa.
Bareen uhartea Rashgun herriaren parean kokatzen da, Tafna ibaiaren bokalean. Oran hiriaren eta Maroko eta Aljeria arteko mugaren erdibidean dago. Espainiak haren jabetza eskatzen badu ere Aljeriari dagokion uhartea da.

Jatorri bolkanikoa du, basaltoz osatua baitago oinarrian, eta Pleistozenoko hareharriak ditu hegoaldean.

Iparraldeko muturretik hegoladeko muturrera 4 kilometrotako luzera du. Guztira 0,66 km²-ko azalera du. 

 Historia 

Esan izan da feniziarrek asentamendu bat eraiki zutela bertan, baina tamaina txikia du eta bizitzeko baliabiderik ez du.

931. urtean al-Hasan ben Abi-l-Aysek babesa hartu zuen bertan eta Al-Andaluseko omeyatar flota setiatu zuen uhartea, baina 932an ade egin behar izan zuten.

XVIII. mendean Espainiak jabetza ugari zituen Aljeriako kostaldean, hala hiriak (Oran eta Mers el-Kebir) eta uharte ugari, tartean Bareen uhartea. XVIII. mendearen amaieran hiriak otomandarrei saldu zizikien eta uharteak bertan behera utzi zituen.

1835ean Frantziako armadak okupatu zuen Aljeriako Abdelkader emirraren aurkako borrokan zelatatzeko puntu gisa erabiltzeko eta frantsesen aurka borrokatzen zuten errebeldeen arma hornidura oztopatzeko.

XX. mendearen hasieran espainiar itsasontziak uhartearen inguruan aritu izan ziren arrantzan. Espainiarrek haien jabetzakoa dela esaten dute, baina XX. mendean zehar hori egiaztatzen duten agiriak galdu egin ziren eta Aljeriaren menpeko uhartea kontsideratzen da.

 Azpiegiturak 

Iparraldean frantsesek 1870. urtean eraikitako itsasargi bat dago. Badia natural txiki bat du eta moila bat txalupak lehorreratzeko.

 Fauna 

Hegaztientzako pausalekua da Eurasiatik Afrikara egiten dituzten migrazio bideetan. Audouin kaioak (Ichthyaetus audouinii) eta Eleonora belatzak (Falco eleonorae) esate baterako Bareen uhartean kumatzen dute. Audoin kaioen koloniagatik Hegaztien kontserbaziorako gune garrantzitsuak (IBA) barnean sartu zen. Itsas txakur fraideak ere aurkitzen dira uhartearen inguruan. Fauna guztia babesteko Ramsar lekua bihurtu zen 2011n.

 Iruditegia 

 Erreferentziak 

 Kanpo estekak 

Kategoria:Aljeriako uharteak
Kategoria:Aljeriako Ramsar lekuak
Kategoria:Hegaztien kontserbaziorako gune garrantzitsuak